khistorydata/jeongjo-sjw-relations huggingface dataset:
정조 17년 · 목
啓以爲道內各營邑鎭堡分賑穀簿今纔了勘合各穀二十三萬九千三百九石零內分賑爲二十萬五千七百五十六石零餘穀三萬三千五百五十二石零還屬於各其名色成册上送于備邊司賑恤廳而本道昨秋歉荒實是挽近所無內帑錢椒之頒下進上價米之劃付旣是元俵之外又況士民願納私賑數亦不些賑糶兩政賴以就緖各邑自備及士民五十石以上姓名穀數別單馳啓又以繡啓中論列守令善賑邑守令別爲啓聞令該廳考例稟處云矣別單中所載自備守令及願納士民等從其石數多寡不可無施賞激勸之道繡啓中守令之査啓者賑邑守令之論列者亦當分其優劣施以賞罰竝令該曹考例稟處穀物之會減會錄依狀請許施而賑邑中公私賑區別啓聞自是格例且賞典亦有差等而該道啓本與別單初不區別者有違格式請該道臣從重推考從之○吏曹判書金文淳啓言卽見慶尙監司鄭大容畢賑狀啓別單則繡啓論列中二十邑守令初無能否優劣之區別條陳一例嘉獎竝置純褒者旣非特敎行査之意有違道臣按之體已極寒心而且其善賑守令之八邑竝褒亦涉太過其在事體誠極未安該道臣爲先從重推考原啓本還下送使之區別優劣詳査能否改修正狀聞願納人中幼學三人若是士族則與富民一例施賞亦涉如何詳探世閥兼問所願枚報臣曹後竝爲稟處而其餘願納人慶州嘉善金相泂租一千石似當施以實職除授之典蔚山折衝劉德基租六百石密陽折衝金敬膺閑良朴文淳大丘折衝金基彥各租五百石宜寧出身許權各穀五百石已上六人似當施以賞加之典東萊前參奉金始大租二百五十石大丘折衝李烇租二百石東萊前營將金魯範米一百五十三石永川閑良䉃厚萬慶山閑良金聲玉蔚山折衝李性淵各租一百五十石慶山閑良秋得齡租一百四十石折衝鄭彥琮租一百三十石英陽嘉善金養采各穀一百二十二石三嘉幼學姜錫範租一百二十石慶州前郞廳崔瑞旭大丘折衝權昌擇各租一百十石慶州前郎廳姜彝愚通德郞柳可基大丘折衝金貴鍊各租一百五石蔚山前縣監徐命國東萊嘉善金漢成淸道幼學朴厚載方尙德千逸彥尙州折衝金尙鯉吳熙老閑良全致一李民濟金時元三嘉閑良李晩伯幼學金光澤聞慶閑良成範柱各租一百石已上二十八人似當施以帖加成給之典而其中前縣監徐命國前營將金魯範前參奉全始大係是朝官竝置之幼學朴厚載方尙德千逸彥姜錫範金光澤亦是士人依例竝施卽階帖成給之典永川閑艮姜尙采租九十石三嘉幼學金光德租八十二石幼學李道文租八十石永川嘉善李臣揖三嘉幼學朴永祐業儒朴順益各租六十石幼學申局利租五十石已上七人似當施以限十年烟役勿侵之典從之敎曰慶州嘉善金相泂旣過千石原賞外五衛將今日內作窠口傳擬入幼學三人探問事俾勿遲滯願納人中前縣監徐命國等三人賞加金魯範陞敍昨年嶺南豈比他道則願納之數比諸道雖曰差少其在奬勸之道不可以曾有朝禁或忽拔例論賞永川姜尙采等九十石已下至三嘉申局利五十石以上特竝卽階及帖加成給而加資下批皆以口傳擧行今日內令政院成送有旨下送該道○兵曹判書徐有防啓言卽見慶尙監司鄭大容畢賑狀啓則左兵使許侙前右兵使李健秀左水使姜膺煥自備穀數不過數三百石且閫帥與守令有間其餘虞侯及各鎭邊將監牧官捐出薄廩濟活鎭卒有足可稱而自備之數多不過百石小僅爲十石一竝置之金烏別將陳德履則自備租雖爲八十石零而道臣別單中至以昨冬鎭還之難捧者自備充數爲二百四十餘包方春抄飢之數爲百三十餘口而分俵公穀不用一包卑微之地其意可尙云其在激勸之道不可無論賞之擧似當施以兒馬帖賜給之典從之敎曰金烏別將陳德履捐廩補還豈可與反倉射利同年而語哉八斗猶可嘉況八十石及二百四十餘包乎更令新道伯詳考實績狀聞以爲別般論賞之地
정조 17년 · 강
命今日不入來備局諸宰招致啓板前嚴問以啓吏曹亞三堂爲先遞差下義禁府推考藥院提調副提調一竝禁推
정조 17년 · 목
敎曰近因暑熱頭癤作苦而民國之事不敢遑寧今日以賓廳日次之故大臣雖臥閤諸堂則意謂稟事入來凌晨而起欲整衣召接及其問之無一人來待近來國網雖曰解弛諸堂所爲焉敢乃爾乎今日不入來備局諸宰卽令該房招致啓板前嚴問以啓內閣仕進及因公幹在家者昨日已經入侍人勿論昨日政牌之判堂一辭猶可說也諸堂之隨衆以致一場酬應亦爲駭然當該亞三堂爲先遞差下義禁府推考且以藥院言之請診議藥職分固然而提調在家副提調懸病亦極駭然一竝禁推
정조 17년 · 강
召見備堂及水原留守李命植于誠正閣
정조 17년 · 목
敎曰禁推外來待備堂入侍
정조 17년 · 강
分揀吏曹參判李在學參議李勉兢禁推
정조 17년 · 목
因禁推傳旨有是命
정조 17년 · 강
命水原府公都會以春秋連三日設場試取仍命本府還穀留庫之數畿邑穀簿中從長區處園幸時御前前排自本府精選依前擧行
정조 17년 · 목
水原留守李命植啓言本府公都會事姑未有決定者臣俄逢禮堂而問之則答以當初有博採物論狀聞之敎而尙未擧行故本曹亦無以指一知會云大抵博採物議一款臣雖今始聞之府內人士所言各自不同居外村者以頻數赴試爲難南北里儒生居在府下雖使一朔屢試不以爲難統以言之此與應製有異一境之人旣許盡赴則遠面之裹糧往來誠亦可念臣意則以春之溫和秋之涼生時連日設三場初擇更爲涓日覆試試取而初擇時額數廣取似好矣至於科場元無獨爲考試之例當以本府判官爲對讀而蔭官參試事係稀有請科試定日之後行移畿營以文守令或察訪中差送同試從之命植曰本府還穀盡分無一石留庫者本府處地旣是重大不時需用不可不念矣今年則已無可言若至年年如此則此豈非疏虞之甚者乎當初盡分尃出爲下隸加料本府排朔添補之資而下隸加料旣施之後雖不可復減至於排朔不必更加且況排朔之於還穀輊重懸異加料姑爲仍置添排亟令勿論則此亦可爲若干留庫之道而其外則臣未思得更以此俯詢廊廟主計之臣庶可有矯捄之策矣敎曰退與廟堂之臣面議使之指一稟處○備局堂上鄭民始啓言水原府還穀自來不數且因本府需用之添補不得不盡分取耗以莫重居留之處無一包留庫之穀不成事理不可不趁今變通矣畿內穀簿雖曰不足四五千包穀物之從便裒益似不至甚難待秋以本府附近諸邑京司句管穀限五千石爲先移轉本府以爲推移留庫之地事請分付該道該府從之敎曰畿內穀簿足可拮據乎往復道伯卽爲從長區處從後加劃五千石以準千石公用之需行副司直趙心泰曰水原府之以御前前排待令於園幸時者旣援南城之例以尊事面之意而擧行不過數年前排漸不成樣外貌之疲殘姑舍之根着又復不明逃走間多有之留守以眤近駕前終涉未安有所仰稟則今之以依前待令輕先爲說揆以義分恐非愼重道理而第伏念本府旣兼本營外使軍務所重比前尤別則近來良丁之好身手有根着者雖曰難得以本府人民之衆廣加抄擇另爲鍊習則二十雙巡牢豈有未充數之理乎臣則自本府各別精選依前擧行恐合事宜矣從之
정조 17년 · 강
命承旨林濟遠李冕膺兵曹參知金翰東遞差仍命大臣付樞銜時誤書朝紙者卽爲釐正
정조 17년 · 목
敎曰日前兩大臣敍用付樞銜也時値開政寶未還匣而西銓之政在欲開未開之中先令依例以入直堂上下批安寶矣今間傳諭史官回奏之言朝紙則與卿宰侍從付軍銜混以口傳政書出云者萬萬駭然其時坐直承旨一竝遞差該堂亦爲遞差朝紙卽爲釐正事分付
정조 17년 · 강
飭關西道帥臣各邑武技限臘月都政益加勸課以鐵箭遠射者抄試狀聞
정조 17년 · 목
敎曰關西武技申飭之後果有將進之效乎見今都政不遠若有別般超異之才當有登聞而尙今寂然今之道帥臣必皆着意勸課而人才未見有刮目之效乎限臘月都政益加勸課以鐵箭二百步內外遠射者一二人抄試狀聞雖未及二百步如有身手地處之可取而射過百五十步亦爲狀聞事令廟堂分付道帥臣處以此傳敎錄置兵曹臨時稟自事分付
정조 17년 · 강
副校理鄭尙愚乞護母病陳疏徑出踏啓字
정조 17년 · 강
命備堂沈頤之閔鍾顯李秉鼎李得臣金持默徐有大等禁推旋放頤之持默
정조 17년 · 목
政院啓言問啓事命下矣問于備局堂上沈頤之洪秀輔金思穆閔鍾顯李秉鼎李得臣金持默徐有大趙心泰李漢豐處則頤之思穆鍾顯得臣有大心泰漢豐以爲臣等或叨緊務或忝有司或帶將任苟能殫竭職分敢曰無一事可稟而愚迷所政未能講究其一二自陷罪戾秀輔秉鼎持默雖無所帶緊務俱忝籌司之任則亦宜蚤夜職思踢蹶毋怠而昏謬之極無端闕參嚴命之下聚首震懍罔知攸達云矣敎曰時帶緊任者姑無論雖以自以爲非緊任者言之其中李秉鼎金持默之俱有兼任緊務亦焉敢云云乎今日不爲入來諸備堂一竝下義禁府推考其中耆堂及再昨入侍兩武將分揀○敎曰禁推備堂中沈頤之日前與一提學聞亦入來而因諸堂之不來還出云宜有區別飭已施分揀放送其餘捧供以聞事分付○敎曰耆堂旣命區別年之七十文蔭何間乎時囚中金持默原傳旨付摽以此分付該府使卽放送後草記
정조 17년 · 강
遞禁推禁堂閔鍾顯以徐鼎修李洪載爲同義禁竝前望也
정조 17년 · 강
命藥院都提調洪樂性勿待命還第提調副提調禁推特爲分揀
정조 17년 · 목
政院啓言中樞府錄事來言領府事洪樂性以爲卽伏見藥院提調處分傳敎有不勝萬萬惶懍走伏金吾門外恭竢嚴譴云矣敎曰旣命勿爲入來何如是乎提調副提調禁推特爲分揀以便卿心勿待命卽爲安心還第事遣史官傳諭如是下敎之後若又入來煩聒幷與提調而不爲酬應此意一體傳諭
정조 17년 · 강
還下諫臺牌招啓辭仍命兩司在外及未肅拜人幷許遞
정조 17년 · 목
政院以正言李尙友牌招啓敎曰近來賓廳雖長顉臺廳亦然日請牌招徒煩酬應銓官之必以原在外者差出豈成說乎兩司在外及未肅拜人幷許遞此啓辭還給吏曹參判參議前望單子入之待下批牌招開政差出
정조 17년 · 강
以徐鼎修爲吏曹參判鄭大容爲吏曹參議幷前望也
정조 17년 · 강
命薺浦萬戶金光德押付該道伯嚴加棍治瑞山前郡守鄭時采照律放送
정조 17년 · 목
義禁府啓言薺浦萬戶金光德原情以爲後漕倉船路比左右倉不啻倍遠連値霖兩自爾稽滯竟歸領納差遲之科至於致敗一款六月初二日領船到安興鎭此是海路最險之處且日色昏黑風水甚逆故多發船隻卽爲來救之意申飭於護送差員所斤僉使金命嶷處下碇留住於洋中矣護送船隻未及來到伊夜風雨大作人力難容九隻漕船一時飄蕩幾至覆沒幸賴風兩乍心僅免全數致敗而其中密陽天字船一隻碇斷帆折竟至沈沒而所載穀物急急卸下初無一石見縮之事準數計給於地方官猥以蟣蝨之賤至承準瓜勿遞之敎而領運不勤自速重戾伏地震剝菾竢嚴勘云請刑推得情敎曰治績自治績罪犯自罪犯豈可以曾有準瓜勿遞之成命有所容恕乎然渠異於守令則遞罷不足爲懲後之端今日內出付畿營定將校押付該道伯處大張威儀嚴加棍治後狀聞事分付又啓言瑞山前郡守鄭時采原情以爲今月初四日酉時量本郡北浦境護送監色馳告內光陽縣稅船致敗於瑞山泰安兩界間云故罔夜馳往于距本郡七十里地烏之浦先爲招問該縣監色等處後仍爲率往船敗處看審形心則乃是泰安縣萬垈島而其在重國穀之道不可以事在他境或敢少忽急時拯出之意一邊文移於地方官及所斤鎭而具由報營一邊具格鉤拯次各浦船隻執捉方始之際又因他罪伏承罷職之命故留置監色等與所斤僉使眼同拯出之意嚴飭而歸至於報菅稽滯自本浦距營爲二百五十里之遠其間來往自爾遲滯而無論此境彼界鉤極之一時稽緩莫非渠不職之罪云曾絰宣傳官請議處敎以草記照律區別功議減等放送
정조 17년 · 강
命時囚金思穆閔鍾顯李秉鼎李得臣等幷施不敍之典徐有大待朝開坐以拿處例捧供
정조 17년 · 목
義禁府啓言備局堂上金思穆原情以爲身偑戎符職兼有司踢蹶之義報答之忱固宜百倍他人況於反面之後未經一審稟事而愚暗昏謬無端闕次致勤淑問之擧論其罪犯萬殞猶輕云閔鍾顯原情以爲愚迷不職自陷大戾致有此淑問之命惶隕震越靡所容措只緣目下姑無緊切之稟事孤負日前問備之飭敎論其罪狀合被重誅云李秉鼎原情以爲愚迷之罪已陳於問啓之中而淑問之下深增震越新除入肅旣當稟事之日次而矇然顚錯坐速大戾揆以邦憲尤合死罪云李得臣原情以爲猥兼籌堂觸事溺職區區報答之誠只在筋力奔走而今日稟事無端闕參致有此淑問之命惶恐震懍求死不得云金持默原情以爲猥叨重任凡係職務固當殫竭奔走以爲一半分報效之道而稟事日次無端闕參自速大戾致此淑問愚迷之罪尤合萬殞云徐有大原情以爲猥以賤品濫叨戎垣區區所自勉惟在於隨事殫竭而日次稟事亦未能趨參愚迷顚錯之罪萬殞猶輕淑問之下只自隕越云請金思穆閔鍾顯李秉鼎李得臣金持默徐有大等依律文各笞五十收贖解見任別敍私罪施行敎曰位躋卿宰職兼籌謨宜識君逸臣勞之義而占便之不足乃敢規避所謂民國之事看作笆籬邊物飭墨未沫塞責漠然固已萬萬駭然而問啓之下所對含糊置對之後游辭依舊紀綱所在尤爲無狀幷施不敍之典其中徐有大不當久任而久任非曰能之欲使自贖則一日二日漸成弊局究厥罪狀豈止隨衆禁推而猶不知懼敢於爰辭之際隨他文蔭諸宰以外面假飾之說唐突書納眞所謂亦足以觀國網當初禁推之擧未免混淪待朝開坐以拿處例捧供又或如前直以口招擧行
정조 17년 · 강
吏曹參議鄭大容疏辭新除銓任賜例批
정조 17년 · 강
有政吏曹參議鄭大容進
정조 17년 · 목
以洪明浩爲承旨曺允大爲大司憲申大尹爲執義權儐爲掌令南涑爲持平徐有鍊爲獻納安廷善林漢浩爲正言沈煥之爲禮曹參判
정조 17년 · 강
記注官安經心以判府事蔡濟恭傳諭後附奏馳啓
정조 17년 · 목
狀啓以爲臣敬奉聖敎傳諭于水原府行判中樞府事蔡濟恭所住處則以爲臣幸逢擧國同慶之日獨抱窮人無歸之恨身詣城闉跡阻班聯祝聖之誠雖切于中撫躬之悲實欲無生乍近京輦亦增悚惶徑作渡江之行擬遂杜門之願不意史官踵臨傳宣聖敎促令還歸臣九頓于地惶蹙罔措每自念事君日短中情悒悒今於未死之前豈欲暫違宸極而罪戾日積危臲轉劇恩敎之下祗承無路惟願遄被鈇鉞之誅以勵臣分而已云矣臣則今方上來緣由馳啓
정조 17년 · 목
自六月十六日至二十日中部涉疑疾八十九名出幕東部涉疑疾無西部涉疑疾一百九十八名內方痛十二名向差四十名已差九十名已差還入五十六名出幕七十一處南部涉疑疾一千二百五名內方痛二百九十名向差七百十九名已差一百五十名巳差還入四十一名死亡五名出幕三百八十四處北部涉疑疾四百八十一名內方痛一百九十八名向差一百五十三名已差一百二十六名已差還入二名死亡二名出幕一百五十四處東活人署涉疑疾十二名內方痛四名向差五名已差還入三名西活人署涉疑疾九名內方痛二名向差四名已差還入三名以上病人一千九百五名內方痛五百六名向差九百二十一名已差三百六十六名巳差還入一百五名死亡七名出幕六百九處
정조 17년 · 강
召見大臣閣臣及備堂于熙政堂
정조 17년 · 목
大臣閣臣爲承候來待命入侍仍敎曰大臣旣入來次對今日爲之○予曰右相入來乎承旨洪仁浩曰來坐閤外而脚病之故難於殿陛之陞降不得入來矣予曰然則司謁扶腋陞殿予謂履素曰卿之脚患近果如何履素曰比日則似有動靜而蹣跚蹩躄之狀殆同天廢故尋常廟務亦皆廢却每勤自上董飭以今番諸堂處分言之莫非臣罪而諸堂之替當尤切臣心之悚惶矣予曰鼎席向得備員旋因事端至於兩解之境本事則涉禁到今不必提說而卿之病情旣如彼且爲卿分勞更欲從近備員矣履素曰顧臣鹵劣猥忝重任一分報效之道惟在筯力奔走而以今病狀此亦不得如意私心悚恧殆添一病今承此敎公私之韋實爲萬萬予曰吏判許遞傳敎卿等如何看得乎當遞不遞云云予非謂前吏判眞有當遞不遞之失也觀於遞免之免字意有存焉以綱目某官某免之免字言之蓋出於優待之意矣兵判之問啓豈成說乎其對辭中所引雖與誤引傳敎有異其時事實旣有相左則莫重對辭輕先引據豈不未安乎若其屢日違逋之擧殆差不怕不顧者然畢竟處分不得已發之於絲綸大抵辭官自是美事古人以辭樞密一事爲平生長處人臣恬退之操固當弊成之不暇不必過加摧折而至於此兵判則規模也處地也不但煞異於前吏判而已今番擧措有非平日之所知安得免不韙之責乎履素曰當初持難則臣亦以爲或不無所據而終始固執則誠過矣右參贊洪秀輔曰殿下臨御以後責飾文治培養多士菁莪之化蔚然丕興而至於童蒙敎官當初設置本意專爲敎養童蒙而近來敎官輩初不留意便爲宂官實違法意此後則另加嚴飭申復舊規俾有實效似好矣予曰言則儘好當更思下敎矣予曰近來年少輩未聞有篤工之士云經書乃是爲學之根本治國之謨猷而非但經書之初不留意至於史傅亦無勤讀之人雖以疏章言之莫過於朱書及陸宣公奏議等書而擧皆據棄向觀朴判府上疏則多有得力於朱書者可驗其讀書之工若非枚卜則當爲文衡予之嘗所嘉歎者也宗岳曰臣素無下帷之工而今承聖敎不勝愧恧之忱矣
정조 17년 · 강
命置海美縣監兼營將革罷之議
정조 17년 · 목
右議政金履素啓言湖西暗行御史李肇源別單中海美與洪州壤地相接校卒出沒民受其若海美縣監所兼營將之任革罷爲辭矣洪州海美之幷設鎭營當初制置必有意見且五營之制亦不可闕一革罷一款有難輕議請置之從之
정조 17년 · 강
命槐院分館韓光烈降付國子主圈博士閔廣魯罷職
정조 17년 · 목
右議政金履素啓言分館棟擇擧行後以分館猥雜物議紛紜槐院諸郞羞以作僚至請降付故追探物論則及第韓光烈地處凡百果不免濫圈槐院云新進文官分館後揀擇法意何等嚴重而揀選之際依本院圈紙循例擧行不審之罪臣固有之萬萬惶悚旣知之後不可無釐正之道請韓光烈降付國子施行當初主圈上博士閔廣魯罷職從之
정조 17년 · 강
重推前吏曹判書金文淳仍命前縣監申大有吳泰詹敍用
정조 17년 · 목
吏曹判書李▣啓言前尼城縣監申大有抱川縣監吳泰詹道臣俱以身病論罷矣當入於今番歲抄而其時未及照察自歸落漏中故敢此仰達右議政金履素曰歲抄修啓在所詳審而當入而致漏至於二人則銓曹之不能照察極涉駭然請伊時吏曹判書金文淳罷職敎曰從重推考申大有吳泰詹敍用
정조 17년 · 강
命營繕所屬軍契貢價還給貢人使之如前擧行
정조 17년 · 목
戶曹判書沈頤之啓言營繕所屬軍契應役浩繁貢價些略貢人輩不能支當之故往在癸巳革罷本貢添給軍價付之該監使之擔當擧行矣近年以來奸僞漸滋弊端層生幾至於莫可收拾之境反不如貢人應役之時若不及今變通則日後之弊尤不可勝言一依當初定式還給貢人使之如前擧行仍令該監著意照檢其受價應役之道參互新舊嚴成節目俾無生弊之患似好矣從之
정조 17년 · 강
命金銀銅鐵可合採取處筵稟後送人看審如或無實陳告人勘以田畓誤告之律著爲式
정조 17년 · 목
戶曹判書沈頤之啓言金銀設店之禁防寔出於軫民幣之德意臣何敢議到而爲念防弊之道永塞生財之源終有所窒礙者且以目下事勢言之丁銀已絕種礦銀亦罕採銀路漸至艱貴若不及今變通則前頭事勢誠多切悶此後則毋論金銀銅鐵如聞其脈豐處則自臣曹先爲關問該道仍又發遣可信人驗其豐殘後開店與否關由廟堂始爲筵奏設店則庶不爲民邑之弊亦可有公私之補請下詢大臣處之敎曰大臣之意何如右議政金履素曰禁採之令雖出於軫民邑之弊國用銀貨全在土採則一向防禁以塞生財之源臣常以爲悶然今聞戶判所奏誠爲公私兩便之政依此施行似好矣敎曰年前飭敎出於軫弊而防奸苟有十分明的俱益於公私之用亦何必塞其竇而杜其源乎然無端弛禁必致雜亂所謂可信人之先往試察者安知無之此之彼依應爲弊乎此後分明可合採取處筵稟發送如或所告不實陳告人依田畓誤告者勘治之新定式施行
정조 17년 · 강
命前總戎使李邦一罷職禁衛大將李漢豐重推訓將徐有大罪狀令該府掭問目捧供仍飭巡將抄啓時非正資則毋得擬議
정조 17년 · 목
兵曹判書徐有防啓言各軍門敎鍊官雖與東班職有異仕滿後自臣曹付司果單子啓下則不可但以軍校論故凡係堂嘉善若非正資不得通擬於政目矣向聞北漢城役時自廟堂劃給空名帖而各軍門敎鍊官多買取懸圏其意蓋欲因此而▣覬於堂嘉善僉使等實職之計也事之寒心莫此爲甚故自臣曹收聚其帖幷爲爻周矣各營大將視以尋常不爲察飭不可無警幷推考當其許賣之時敎鍊官之買取必當知之而身爲將臣初不禁斷任其塡名買去者萬萬駭然前總戎使李邦一宜有別般嚴勘之道故敢此仰達右議政金履素曰北漢城役時空名帖各軍門敎鍊官買取懸圏者自兵曹收聚帖文之說臣亦聞之矣敎鍊官與他凡校有別則敢生格外之望有此▣覬之習事極可駭爲將臣者視之尋常誠有不飭之罪而兵判旣請推考矣至如前總使之以主管營門賣買之際必知其人之誰某而任其所爲初不禁斷云尤極萬萬駭然請前總戎使李邦一罷職敎曰將校雖微卽亦官員凡有國役欲施賞典則例以賞加擧行而帖加亦不輕施之前總戎使李邦一事依爲之而邦一之罪比之他將臣之使之爲之猶輕矣今聞卿等之言首犯而最多者訓將云而犯者亦首校云當該訓將徐有大罪狀令該府添問目捧供禁營則不過一校云從重推考御將之獨免可嘉特爲勿論渠輩之買得不以爲恥者無識所致加資帖之爻周者還給渠輩區處可也有防曰巡將爲任本自不輕毋論文蔭武卿宰下大夫通瀜抄啓則是豈常賤白徒所可擬議者乎非正資則不得啓下自是格例且年前相臣鄭存謙以此筵奏嚴飭其帖加等猥雜之類毋敢擧論矣近來又復蕩然多有雜亂之弊事體所在極爲駭然此後則京外閑散人中可合抄啓者非正資之載在兵曹官案者毋得抄啓之意出擧條定式啓下時該房承旨考其正資與否然後始爲入啓似好矣從之有防曰守門將洪相五今番都政仕日不足爲三日矣未滿十日者曾有啓稟出六之例故敢此行達敎曰依例遷轉
정조 17년 · 강
重推湖西伯李亨元仍命廟堂嚴飭本道稅穀七月前畢納又飭畿邑未上納處
정조 17년 · 목
宣惠堂上鄭民始啓言稅穀上納自有期限見今夏序已暮而湖西大同之來納者僅爲五六分之一昨年湖西年事比兩南差勝兩南則未納不多而湖西之如是愆期者己極駭然且見舟橋司移牒則船人之下去湖西者以穀物之不爲出給擧皆留滯大段狼狽云此亦不可不念稅穀之初不收捧尙在民間決無是理此必吏胥戶首莗之中間幻弄以致遲延請該道道臣從重推考另加督飭使之七月前畢納畿邑未上納處一體申飭從之
정조 17년 · 강
命廟堂飭關北海西貿納司宰監物種愆期之弊
정조 17년 · 목
行副司直金持默啓言司宰監物種乃是莫重供上而旣非京貿自本監行關於北關及海西使之貿取矣近來道臣守令全不檢飭每有愆期之弊請令廟堂申飭從之
정조 17년 · 강
遞藥院提調李▣以洪良浩代之前望也
정조 17년 · 목
政院以▣來待啓敎以請對不緊退去職務相妨許遞
정조 17년 · 강
命承旨沈煥之遞差以徐鼎修代之前望也
정조 17년 · 목
敎曰身爲一院之長有此不察當該承旨遞差
정조 17년 · 강
諭藥院都提調洪樂性卽爲退去
정조 17년 · 목
敎曰日熱如此都提調卽爲退去事遣史官傳諭
정조 17년 · 강
有政吏曹判書李▣參判徐鼎修參議鄭大容進
정조 17년 · 목
以洪義榮金翰東爲承旨宋翼孝爲校理李錫夏爲副校理李文源爲禮曹判書尹師國爲刑曹判書李致中爲工曹判書尹塾爲知敦寧沈煥之爲知春秋洪良浩爲同成均
정조 17년 · 강
命安興僉使以各廳久勤中可堪人擇差
정조 17년 · 목
敎曰安興以關防重地兼有漕轉檢飭之責今番則勿拘常格各廳久勤中必以可堪之人各別擇差待下批仍令當日下送
정조 17년 · 강
命時囚鄭時采放送徐有大照律放送
정조 17년 · 목
義禁府啓言時囚罪人鄭時采旣到稅船致敗處不思拯溺之道切切於彼疆此界以致穀物之多日沈水拿問嚴處罪請依律文杖八十收贖奪告身三等放送而功減一等允之又啓言備局堂上徐有大原情以爲猥以無似之賤獲蒙天恩待罪重任亦已久矣區區一半分報效之道惟在於殫竭奔走而賦性庸陋事事昏憒紀律與財用無一收拾論其負犯萬殞猶輕又於稟事日次所當謁蹶趨參而愚迷所致亦不得進參昨日嚴問之時乃敢隨衆混供一則渠罪二則渠罪其何敢仰首煩陳重自陷於猥屑之歸乎本營首校總廳空名帖買得事軍校之正資外無敢以空名帖濫通仕路一款全未知得至令軍校有此多數犯科之事而首校之犯亦不能察飭此莫非觸處溺職之致尤增死罪伏地震越恭竢鈇鉞之誅云曾經閫帥請議處敎以兩罪俱發從重論載在法文施以不應爲事理重之律而區別功議放送
정조 17년 · 강
遞同成均洪良浩大司成徐榮輔以沈煥之李書九代之前望也
정조 17년 · 목
聖像奉詣時館堂當備員進去而良浩方在內局榮輔聞有實病也
정조 17년 · 강
召見右議政金履素于誠正閣
정조 17년 · 목
予曰有國所重置相是已邇來鼎席之不備廟謨之久曠誠爲可悶而向者重卜適因事端俱未行公國體之苟簡爲如何哉今欲枚卜而爰立則當於卿宰中注意以人事君大臣之職也卿必有乎日留意者當屬何人履素曰以臣無似致位至此莫非洪造雖令身健無病固無以擔當重任惟以筯力奔走庶或爲盡分之地不幸賤疾實無時日內自力視事之望如是之際莫重廟務一切癏曠私心惶悶如掭一病今承下敎鼎席有備員之期以公則仰成以私則分勞下情誠不勝幸甚第臣諛陋篾劣雖於尋常銓注尙不能鑑別人器況今枚卜之擧何等至重而敢以以人事君之義晏然冒當薦剡乎予曰此與銓注格例有異只取其人器之可合輿論之所歸矣履素曰聖敎委曲至此臣苟有淺見之可及處豈敢不仰對乎左參贊資歷凡百可合是任此則人望之所同也臣與此重臣雖無自來雅分而年前都監同周於之後果有所歎服者要之盡分奉職可謂無出其石矣予曰其地處樹立實爲可合而予常以爲漢光武之不用功臣爲三公眞是後世可法之事也以若地處也樹立也今姑徐徐亦何晚也卿須更陳可也履素曰臣於在廷卿宰間或有初無雅分者旣無鑑識不敢輕易薦人況輔相是何等重任而乃敢率易仰對乎予曰須勿如是第更思之履素曰水原留守資歷地望亦合此任矣予曰此重臣實爲可合而所帶居留之任不輕而重上而守護園寢下而撫綏軍民其爲重任無減相職予之視之尤有所自別況今授任屬耳有難輕遞矣大抵宰相須用讀書人以今俗樣尤宜揀選讀書之人置之廊廟之上予於昨筵縷縷下敎者蓋以此也雖於庶僚執事之列苟將需用於讀書之士則世道朝體豈如是乎爲今急務惟在獎用學術卿若以此留意必有其人矣履素曰臣雖不學無識猶知上之所需於下下之藉手於上無出於學術況伏承昨筵下敎尤認聖意之出尋常萬萬而以臣愚昧果難輕擧而仰對矣予曰居今之世留意經典之學此固可感且以其家之人聞見自別又況篤孝之行矜式一世御邦之道蓋本於修齊至於立朝踐歷自有雅聖況其辭亞銓一事亦可知確乎有守北伯卽其人也卿意以爲如何履素曰薦剡之規先從資歷故俄以兩重臣擧似而二品則未及議到矣及承下敎誠爲允當以其地處人器兼有經術學識實合輔佐之任矣予曰然則吾之相定矣卿其出去卽爲書入履素曰臣於昨日略已仰達而今日之事推諉無處不得已入來病情旣如此僚相又當備員特蒙許副之恩是臣區區之望也予曰鼎席備員則實爲公私之幸見卿病狀豈不念獨賢之勞也從當商量或許以旬日之暇何必辭巽之乃爾乎
정조 17년 · 목
重卜洪樂性爲領議政新卜金憙爲右議政
정조 17년 · 강
敦諭領議政洪樂性右議政金憙
정조 17년 · 목
諭樂性曰有國所重相耳將耳予先以將喩郭子儀福將也李光弼智將也光弼用兵如神往往爲子儀所讓與號令一施壁壘增彩豈不誠韙哉其位極而功蓋身完而家全爲一千三百六十二年中一人者惟子儀爲然始知智謀不能揜福力也將猶然況相乎哉卿百無一欠萬有千歡卽今之郭令公耳郭之在中書凡二十四考卿之人中書迨二十四考又何其事事髣髴乃若耶莫曰唐制歲一考我朝則再考此所謂周之七八月夏之五六月也予以爲得來福星寘之台階數錫群工爰及兆庶自宮中而朝廷朝廷而鄕黨州閭都在一團太和元氣中則萬戶千門三元題帖乃卿領議政華誥一通云爾惟今迓吉納祥之功誕委於卿一人壽我兮福我以答隆寄仍命遣史官傳諭○諭憙曰宰相須用讀書人書是經傳之謂也其用曰通之事父遠之事君其味如茶飯梁內日用飮食沈潛實地爲君子咀嚼詞華爲文士近世士大夫童而不習以至白紛樂放縱賤名檢自侮而人侮大爲世道之累言語文字之反有妨於踐履之篤未暇爲嫌昉行月課之式欲觀循名之效效無已太篾志不亦從勞諏日甌卜屬之之子區區懸懸政在於分此勞而責其效出奴入主丕定趣向耳卿以卿家人夙聞談經說傳之言金華挾册多有資益況躬樵山間親堗斯黔尙今爲輿人攸誦於是乎吾之相定於卿矣見今元輔元老也難以筋力爲禮左摖戒在下堂此時延竚之想不趐如渴差待交龜須卽登途仍敎曰此敦諭遣上番翰林傳諭于右議政
정조 17년 · 강
中批金華鎭爲咸鏡監司
정조 17년 · 목
敎曰咸鏡監司今日政議薦待下批當日辭朝○因該監司薦望敎曰行知中樞府事金華鎭除授○敎曰大臣交龜雖不可遲緩篤老侍下勢當將往北伯辭朝特許差退數日以此分付
정조 17년 · 강
有政吏曹判書李▣參議鄭大容進
정조 17년 · 목
敎曰領敦寧久未差出今日政下批後西樞諸相從座次陞付樞銜事分付兩銓○以李在學爲吏曹參判韓光植爲執義李遇濟爲司諫李奭濟爲掌令李東宇爲持平尹致性爲獻納朴載淳趙恒鎭爲正言趙宗鉉爲判尹林濟遠爲同義禁○再政以兪彥鎬爲領敦寧
정조 17년 · 강
記注官金良倜以判府事蔡濟恭傳諭後附奏馳啓
정조 17년 · 목
狀啓以爲臣敬奉聖敎傳諭于水原府行判中樞府事蔡濟恭所住處則以爲臣於今日午後因樞府吏書報始伏聞玉候有欠安節寸心驚憂不知所屆跡滯鄕廬不得參諸大臣承候之判北望宸極情不能自抑千萬夢外史官儼臨諭以卽速肅命之敎臣以身欲奮飛之心承此恩諭安敢以大臣閣臣勿復承候之命己頒朝紙少或弛心遂不亟詣輦穀之側以紓區區戀鬱之忱乎第念危臲情踪跼高蹐厚生而無抗顏對人之念死則抱孤恩負國之恨進身京國實非此生攸期祗肅恩除尤何睱論血泣追愆不知所達云臣則今方復路緣由馳啓
정조 17년 · 강
飭兩銓都政時疏通廢枳收攬遠人及守令初仕擇用之節
정조 17년 · 목
敎曰都政日飭諭兩銓卽古例之應行而臨政提敎於望筒排比之後者莫如先甲勉勵之爲實凡事不始則己旣始之則宜懋悠久不息之效一曰疏枳之擧尤合留意也二曰收攬遠人無使偏陂也以此意嚴飭兩銓着意對楊守令邊將初仕擇用其他調用之節一依每政飭諭遵行事分付
정조 17년 · 목
政院啓言卽見全羅監司權欕道內時氣狀啓則判書昌平等九邑而後錄則以咸平書之未知兩邑中誤書者何邑而該道臣不察之失不可無警請從重推考允之
정조 17년 · 강
遞承旨徐鼎修
정조 17년 · 목
義禁府啓言時囚罪人徐有大兩罪俱發從重論以不應爲事理重律杖八十收贖奪告身三等而功減一等杖七十收贖奪告身二等放送
정조 17년 · 강
命淸州牧黃白簽丁千數之說令道伯詳査狀聞簽丁外諸條之繡啓囚供相左者問啓於繡衣處待其對辭嚴問得情所斤前僉使金命嶷考律勘放
정조 17년 · 목
義禁府啓言情州前牧使李樂培原情以爲待罪本職未及周歲而點檢邑弊則軍額塡闕最爲目下之急務故自昨冬始行歲抄春後癘疫大熾雖不得廣加査櫛自春徂夏連爲簽丁雖一日一名捧疤充伍殆無虛日三次送勘於營門爲三百二十五名內物故代定爲二百餘名或代頉而未及營勘捧疤而未及簽簿者亦爲四十名至於黃白則流來軍案姑未盡爲釐正難保其必無而今番所簽皆以壯實矣五月二十三日繡衣出道於本州招入該吏以方農簽丁之爲弊嚴加飭責及其與渠相見繡衣先問邑弊之有無故以軍丁塡額最爲急務爲答矣繡衣遍發傳令軍丁有冤者使之呈訴愚迷村民聞有傳令紛然呈訴蓋査正未了旣有從前虛伍癘疫新死則雖異年久白骨而其數亦不少而何至於一日千人之多民狀之得繡題者留作公文一番收考則自可盡露何敢爲自明之計乎餉太事結還分給己成邑例而太荒無前市絕買賣故論報巡營請得餉太一千二百石而二百石則分給種子一千石則分給戶首輩卽爲輸納於牙山倉矣餉太立本云每戶首各給一石餉太一石僅爲稅納米斛故戶首之已納稅者許令捧價於未納稅者私相定價便同買賣一石價爲三兩五錢稅太一石價爲九兩事倉太二石價爲七兩輸送雇價又爲二兩自山城負下及稅納時空石役人雜費幷爲五錢通計其數合爲九兩五錢則繡衣之只憑傳說不是異事而結戶例給本非那移自相買賣又非立本稅太未捧爲四百九十石故九百八十石輸送稅倉矣賑恤時取用橋梁租事本邑有橋梁租數千石非京司句管故在前有時急公用及賙賑之事則無常取用故只憑謬例乃於營賑之時先爲取用欲爲前頭備充之計未及容旋至登繡啓邑中富民趙明世勸分事渠以饒居之民錢六百兩自願補賑故以三百石租懸錄而報營門取用此是願納初非勸分矣當夏簽丁繡衣旣云目暏釐革舊弊渠所面商而繡啓之諸條臚列若是狼籍則不職之罪無以自逭云請刑推得情敎以諸條多屬不法之中黃白之勒捧而親族來訴日近千數之說繡啓如彼其丁寧則無論近理不近理若無許多法外白徵寧有訴冤之擧乎旣聞之後若不到底窮覈嚴法重繩是豈仰述臨街處分之意乎所當另遣宣傳官與帥臣眼同査閱而繡衣諸人往來之餘民邑必多受今姑參酌爲先令道伯出意見各別詳査狀聞母敢遲滯簽丁外諸條之緱啓囚供相左者令政院問啓於緱衣處待其辭嚴問得情又啓言所斤前僉使金命嶷原情以爲今月初四日得聞光陽稅船致敗之報卽爲馳往則此是距本鎭百餘里地卽瑞山烏之浦而非渠所管掌內故敗船形止卽報巡營多發隣近船隻人民與瑞山兼官韓永逵幷力拯出後亦報巡營矣渠雖愚迷粗知公穀之至重豈敢以境界之有異推諉不拯乎淑問之下震剝罔措不知所達云請刑推得情敎以考律勘放後草記次堂擧行○政院啓言問啓事命下矣問于御史尹魯東處則以爲淸州前牧使李樂培對卞者簽丁也稅太也橋梁租也勸分也而簽丁一款方有道査不敢煩陳稅太則城餉太一千二百石那移之事及稅太價每石九兩五錢之說渠亦不敢自明而至於結戶例給自相賣買等說可謂欲巧反拙城餉本非納稅之穀則以餉防稅非那移而何稅太亦非私買之物則代錢貿納非立本而何其所爲說太近粧撰且以橋梁租言之只凭謬例先爲取用之招與臣所執捉誠不近似臣則以倉穀一千八百石那移之罪有所論列於原啓而橋梁租則待秋充納倉穀之說發於色吏之招故略己附陳矣今其所供有若先用於橋梁租而倉穀則初不犯手者然此雖出於掩諱那移之計倉色文書旣已現捉則在臣有可據之端勸分則趙明世錢六百兩之說非但邑民之皆以爲然明世之子亦以此質言凡此數條皆是實狀之所已採探者此外別無可達之辭云矣
정조 17년 · 강
記事官徐有聞以領議政洪樂性傳諭後附奏啓
정조 17년 · 목
書啓以爲臣敬奉敦諭傳諭于領議政洪樂性則以爲臣自聞除命驚惶震懍如醉如癡罔知措躬之所卽者史官儼臨誕宣聖諭首尾二百五十有四言字字句句焜燿隆摯夐越千古殆史牒之所罕有覩聞之所未及未知癃老賤臣何以得此心悸魂㩳莫省仰喩以臣微末之蹤綿薄之姿顧何嘗有一毫彷彿而一分堪當之望哉區區顒祝惟在遄降體諒之恩而方寸慌亂肝膽隕墜不能悉暴衷懇謹當收拾精神冒入文字仰請處分云矣
정조 17년 · 강
遣承旨詣宗廟奉審慰安祭命不卜日擧行月廊階砌頹圮處待快晴修改
정조 17년 · 목
禮曹啓言卽接宗廟署所報則西月廊西南邊下磚石階砌二間許自芧一層至芧三層今朝頹圮云正殿至近之地有此頹圮之患不可無慰安之擧慰安祭不卜日今二十五日設行修改之節請待快晴擇日擧行允之敎曰禮房承旨奉審以來階砌築石處必因罅隙有此頹圮若於有罅未頹之時修改則豈有告由改築之節乎近來廟司不擇人而然後復泛忽當該官員當重勘以此嚴飭
정조 17년 · 강
重推忠淸水使李潤謙監司李亨元仍命時囚李種徽分揀放送
정조 17년 · 목
該監司査啓以爲水使李潤謙越境張樂一款應問各人處査問取招則各人等供以爲水使平生謹拙不好妓樂而藍浦大德洞爲名地有從大父墳山又有至親數三家旣爲閫任於近地一欲往來而論其地則自水營爲三十五里而距保寧終境不過一馬場許也果於四月二十一日以陸路出往當日回還而初無廚傳之費又無經夜之事而所謂妓樂卽三絃一牌及妓生四名而方其時也賑事垂畢只餘終巡五日糧分給之一節云水使所往之地在於藍浦大德洞距保寧未滿數里而廚傳不貽邑幣妓樂不至張大往還只在當日之內而帥臣無敢越境法意至嚴則雖曰近地卽還而冒禁越境極爲妄率敎曰無論數里雖數步身爲帥臣名以越境事旣登聞之後不可仍置從重推考至於張樂一款近來營閫外餙之雅飭太過事有涉於活潑動盪邊可勸不可抑所謂張樂亦非非時之遊讌何妨於賑事乎俾勿因此懲羹之意分付該帥臣處○該監司又以公州前判官李種徽所犯諸條査實馳啓敎曰査啓異於辭疏則只當枚擧各人供招論理於跋辭而已焉敢以査事外條件尾附勦說有若卞明然者國綱所在萬萬駭然當該捧納承旨遞差該道臣從重推考卽此可知査啓之不公籍使李種徽有罪倖逭豈至於大關後幣乎種徽特爲分揀放送原啓本還下送付之道伯使卽量宜處決
정조 17년 · 강
召見吏曹判書李▣兵曹判書徐有防于重熙堂
정조 17년 · 강
命奉化前縣監李尙榮與金獻祚一體調用
정조 17년 · 목
吏曹判書李▣啓言向來瓜滿守令差代後眞寶縣監金獻祚以九考九上有先付司果後調用之命矣奉化縣監李尙榮同是九考九上似當與金獻祚一體施行從之
정조 17년 · 강
咸鏡監司金華鎭上疏賜批
정조 17년 · 목
疏略曰北臬特授之命此何事也臣亦有一段彝性顧何敢爲辭遜之計而第臣九耋偏母數十年貞疾居常凛綴目下情理旣不可暫時離捨亦不可遠地將往情私所迫實無按抑登道之勢伏乞特許鐫免批以稔聞老人氣力之足可將往有此特畀卿須速往欽哉
정조 17년 · 강
判敦寧尹塾上疏賜批
정조 17년 · 목
疏略曰臣命途窮險經歷峗嵲氣血所損眼先受病咫尺修門一路永絕九重形雲兩眼莫膽沈嬰四載一縷雖存不以生自居屬司提擧莫非天地父母覆恤危喘萬一調治之隆恩臣每於神精稍蘇之時感結嗚泣伏切惶隕不自寧之忱矣今於夢寐之外銓曹擧臣名於見職之副擬天心垂憐授之以恩點臣心抑塞經日靡定臣前此屢除是府皆以無敦寧呈遞今於本職前後無異伏乞亟命有司考例遞改以存公格批以不見卿久矣每從筵臣問卿病如何卽見卿疏益用悶念所辭本職許令該曹授例稟處
정조 17년 · 강
命頹壓戶恤典卽爲分給
정조 17년 · 목
漢城府啓言今番雨水民家頹壓處各部官躬審摘奸後區別報來故列錄書入而人物則各部俱無致傷西部桃楮洞契閑良高才得草家三間成朔州契良人金泰明草家四間黑石里契寡女安氏草家四間以上全家頹壓桃楮洞獨女白召史草家三間池下契出身沈麟賢草家二間權政丞契幼學曺光根草家四間以上完少頹多南部新村契良人安俊彥草家三間鑄城里契獨女高召史草家三間以上全家頹壓梨太院契獨女李召史良人洪範伊各草家二間鑄城里契良人崔善才草家一間以上完少頹多又啓言全家頹壓五戶各錢二兩完少頹多六戶各布一疋恤典分給
정조 17년 · 강
有政吏曹判書李▣參判李在學進
정조 17년 · 목
以尹羽烈爲副修撰李文源爲判義禁
정조 17년 · 강
以沈煥之爲承旨旋遞之遞洪義榮金翰東金啓洛以洪明活閔台爀李庚運兪漢寧代之幷前望也
정조 17년 · 강
命永同前縣監金履錫淸州前牧使李樂培訊杖違式之罪令該府嚴覈以聞仍命漆原縣監韓永逵以公罪勘放使卽還官
정조 17년 · 목
刑曹啓言永同前縣監金履錫則松木之杖無刻之棍俱係法外淸州前牧使李樂培則松木訊杖旣不刻誌厚薄長短亦不準式揆以法意誠極駭然請幷令該府拿問嚴處守令之犯科如此而矇不檢飭者難免疏忽當該道臣推考奏御文字何等審愼而今此永同縣刑具中枷子旣稱準斤而渾置有頉者殊欠詳愼當該御史亦爲推考允之敎曰永同之松木杖雖未知棍與他杖而淸州地之訊杖松木萬萬駭然眞木棍猶嚴防況訊杖之松木乎誠有是也似此別造法外之刑杖者豈可不以法治之俾懲他倅乎若不一從實狀直招則刑推得情斷不可已令該府嚴覈於兩倅以聞○義禁府啓言漆原縣監韓永逵原情以爲漕船護送法意自來嚴重而本縣三面距海之故護送地界南西北合爲三百五十里而安興所斤兩鎭介於其間地是咽喉人多慣水故丁未年故參判金光默按本道時分定界限自安眠島三峯至黃嶼二百里屬之本縣自黃嶼至蟻項浦七十里屬之安興鎭自蟻項浦至萬垈浦八十里屬之所斤鎭俾各專營護送之意狀請蒙允著爲定式而今番密陽後倉漕船致敗於安興掌內護送等節雖是鎭將所管而致敗旣出於本縣地方則不能檢飭之罪在所難逭云請議處敎曰以公罪區別功議草記勘放嚴飭卽爲還官
정조 17년 · 강
遣承旨詣宗廟奉審摘奸
정조 17년 · 강
行都政命朝官三班丙申以前作散者抄出書啓自今政先爲收用
정조 17년 · 목
吏批以尹行任爲吏曹參議趙重瞻爲免山縣監許根爲順川郡守尹應烈爲泰川縣監曺學臣爲鳳山郡守鄭德弼爲京畿都事李景祚爲濟原察訪自重瞻幷參書批下也蔡濟恭爲冬至兼謝恩正使李洪載爲副使鄭東幹爲書狀黃樟爲執義崔守魯爲持平朴宗正爲正言○敎曰未肅拜臺諫許遞○以金若鍊爲持平李心傳李義明爲正言自若鍊添書批下幷新通也金遇國爲沃溝縣監鄭觀輝爲寧越府使孫克福爲仁同府使○政院以京畿都事鄭德弼今日肅拜有命而不知去處啓敎以改差今日政差出○以金箕象爲京畿都事康文祥爲社稷令幷參書批下也鄭致愚李民秀爲假監役幷以首副望批下南會英崔行鎭爲假引儀自致愚幷初仕也敎曰作散最久俄果添書持點更思三十年前前僉正落仕者豈令以察訪復職乎濟原察訪望筒勿施更爲擬入前僉正李景祚問其地處可堪參議都正則擬參議都正可堪五將僉知則擬五將僉知事吏兵判知悉擧行此人才已口傳下敎於政廳矣時無參議窠云而寸內無累特以稀姓之故此推彼諉尙不檢擬何乃苟且之甚乎前都正睦萬中今日政參議見窠擬入此後如許循謬之習一體嚴飭○敎曰郎廳不備不知申飭謝恩判堂則固未暇次堂豈無一言乎兵曹參判以下幷遞差○以丁範祖爲兵曹參判朴聖集爲參議睦萬中爲參知○敎曰曰君曰臣臣或見君面於駕出瞻旄之中而君則不知其眼鼻者是豈成說乎以我國地方之褊小雖在未沾祿仕者君臣之相阻猶可謂之欠事況名以朝官者乎旣稱朝官則有文與蔭與武亦豈必區別於其間哉近閱作散人姓名於案薟則文武參上參下蔭參下諸人之御極以後尙稽一沾職名者有之其數頗夥然嘗念其有累而見枳者之積歲空老猶且拔例恢蕩況有官而無官無累而有累不得爲拜跪朝班於御極之後者是誠不可使聞於人大抵都目謂之大政者爲其有用舍之不若散政也不然一政吏足矣何女備三堂臨殿手點也哉今日窠闕雖曰甚窄苟欲爲之則應出六品之類姑當先付虛司果豈可無區處之道朝官三班丙申以前作散者一幷抄出書啓自今政先爲收用事分付兩銓○敎曰先朝儀賓女壻只有金濟萬而落仕在甲午而尙未甄復矣今日又以參下復職甚不然參上窠擬入事分付○以金說澤爲靖陵參奉作散二十二年金恕行爲典獄主簿作散二十年趙來鎭爲司饔主簿作散二十年尹命基爲中部都事作散二十五年李修輔爲敦寧主薄作散十九年金濟萬爲內瞻主簿作散二十年金相岳爲弘陵參奉作散二十年金養淳爲貞陵參奉忝書批下也丘泰垕爲懿陵參奉作散二十年李相普爲禧陵參奉作散二十六年金箕憲爲廣興主簿疏通也政院以繕工假監役首副望受點何以爲之微稟敎以如有未差之窠以受點人施行○兵批以趙瑍爲知事白東運爲訓鍊正趙岐金益淳新通也李文道爲訓鍊副正與李宗赫新通也因公州營將北虞候望筒敎曰無論宣薦守副薦最久沈滯人及在京而無勢者在鄕而有地處中拔例擇擬○以鄭聖鵠爲北虞候敎曰鄭聖鵠關西名族旣見入擬豈可關點此望筒加點以下準朔營將中作窠單付啓下○以高雲瑞爲羅州營將林懋遠爲公州營將尹衡東爲晉州營將李寬會爲順天營將鄭聖鵠爲大興中軍李彥春爲北虞候幷新資也張重吉爲群山僉使沈有祖具載肅爲宣傳官安思點爲武兼李秉玉黃閏銓宋聞鶴金春衡鄭夏爲部將尙得容趙重明洪元喆金福實金尙澤爲守門將崔豈爲同仁權管自有祖幷初仕也因神光僉使望筒敎曰訓鍊副正宣傳官中以可堪人擇入○以李海範爲神光僉使梁埉爲宣傳官鄭東觀爲北評事○因月串僉使越松萬戶望筒敎曰時久勤雖可收用名以承傳過四十餘年者亦有之況先朝承傳則事體何如乎若於此等處收用在渠輩可謂望外一則爲所重一則擧沈滯此意知悉更令擬入首擬者待窠隨卽調用○以吳景勣爲月串僉使金應極爲越松萬戶李弼大落仕三十年金德基落仕三十六年金贊曾落仕二十四年竝爲同知尹世英池日浩竝落仕二十五年竝爲僉知金宗煜落仕二十三年爲忠壯將李景祚崔尙厚竝落仕四十年竝爲五衛將成德綱落仕十九年爲忠翊將鄭宅柱落仕二十二年朴熙輔落仕三十六年金元基落仕三十九年金萬衍落仕三十六年竝爲武兼申光赫落仕三十五年爲安義僉使
정조 17년 · 강
重推吏曹判書李▣推兵曹判書徐有防
정조 17년 · 목
敎曰專對之任何如而大臣自可別論年及七十者篤老奉親者苟然排擬於飭敎之下吏曹判書李▣從重推考又敎曰每於開政之日飭諭兩銓而今番則拔例申申以先甲之諭則爲銓官者宜思對揚之方而兵批初入之同樞諸望雖皆以二三四十年在家者如序陞例擬入此或差强而吏曹則初度諸窠照爛莫甚若此則日前傳敎用於休紙乎雖以西銓言之閒散陞資亦非拔例吏曹判書李▣從重推考兵曹判書徐有防推考自再度以後擺脫俗規益勉對楊事嚴飭兩銓如是而泛忽吏判之大靜外補兵判之施義外補烏可已也竝以此意知悉
정조 17년 · 강
命寧越府使以堂下施行
정조 17년 · 목
政院以該府使鄭觀輝時無加資之命稟敎以係是特除以堂下施行
정조 17년 · 강
重推持平金若鍊正言李義明
정조 17년 · 목
承旨洪仁浩啓言持平金若鍊正言李義明旣已肅謝不爲傳啓直爲出去請竝推考敎以從重推考
정조 17년 · 강
領議政洪樂性上疏賜批
정조 17년 · 목
疏略曰臣陳懇乞休者八年于兹矣幸蒙體念之至仁承奉容竢之溫諭上不責之以職事臣亦處之以告退矣乃於千萬匪意重卜之命忽及臣身臣震懍罔措歷日靡定臣以百不肖似一無可取之姿厚沭洪造濫廁三事之列全保身名優游歌詠者莫非我聖上隆恩鴻渥且況前後恩敎輒以福字稱道於臣古人有言曰人君造命殿下斂時五福敷錫厥庶民臣亦庶民中一人耳遭遇昌期保此渺福者是乃殿下造臣之命而錫臣之福也臣有何受福之道而自致於此乎臣雖欲凭恃寵靈不顧廉防而其於衰病萬萬無趨走承膺之望何哉伏乞矜察由中之懇特垂終始之恩將臣職名亟許鐫改以幸國事批以昨諭卽一西序之福壽全書予旣界於卿矣卿宜有答予者周之詩人當其君燕嘉賓之時尙以天保九如之章答鹿鳴以下五篇況卿元老也元輔也乎哉經曰無言不醻無德不報卿之謂也卿且休說甚矣衰也視卿年紀以上人之拜相中書之故事可按權仲和年八十三康純年七十九張順孫年七十八鄭澔年如張順孫而皆至首相外此拜左右揆者指難勝僂又求之於重卜與卿同年者二人加卿二歲或三歲者亦有之卿須克體予委毗之眷毋更控辭卽簉廊廟以助我洪範九五之治而康而色予則受之仍命遣承旨傳諭
정조 17년 · 강
承旨閔台爀以領議政洪樂性附奏書啓
정조 17년 · 목
書啓略曰臣敬奉聖批馳往傳諭于領議政洪樂性所住處則以爲臣冒瀆衷懇顒俟體諒之恩卽者承宣來宣聖諭龍光之輝赫眷毗之隆重逈出尋常今古無比況臣身當感惝怳尤當如何只自瞻天望聖攢手頌祝而已臣於今日若有一毫承當之望豈敢爲餙辭例讓不思所以蹶趨膺之道而賤臣癃耄之狀供職理務萬無其路故七八年內處以休退大小朝班一未陳力而惟以藥院一任自作瞻依之所日夕祝華寤寐呼嵩玉體康寧百祿川至仰以孝奉我殿宮俯以慈懷我元子萬有千歲歡樂太平宗社有磐泰之安兆庶囿熙暭之化夬覩昌熾之純嘏粗效祈頌之微忱者是臣之至誠至願也至於元輔重任百爾思量以臣衰病實無一半分自力之勢不敢轉動若不識恩命之可感義分之可怵者然蓋不勝惶悶悚懍之至謹當更入文字仰請生成之澤云矣
정조 17년 · 강
飭左議政金履素出肅
정조 17년 · 목
敎曰訓將差代有命而卿雖未爲陞次肅謝係是行公大臣求之古例亦多可據似不必爲引而以殿陛給扶爲固辭之端今日雖出肅不欲引見至於殿庭拜跪足可須人强爲矣須卽入來謝恩事遣史官傳諭於左議政
정조 17년 · 강
以趙心泰爲訓鍊大將鄭民始爲總戎使備薦也
정조 17년 · 목
備邊司以訓將二望擬入啓敎曰若此則總使望只有李漢豐一人事甚苟且文宰中地處資歷可合者一人依筵敎通擬以入○該司又以總使二望擬入啓敎以待下批令政院牌招傳授密符及敎諭書○政院啓言御營大將趙心泰移拜訓鍊大將將兵之任不可無總察何以爲之敎以姑勿出代壯大將兼察牌招聽傳敎又啓言總戎使鄭民始再違所當更請牌招而係是一日三牌何以爲之敎以更爲牌招
정조 17년 · 강
飭京外朝官有無頉每歲六臘月自京兆及各道巡營報于吏兵曹以爲修正官案之地
정조 17년 · 목
兵曹判書徐有防啓言毋論京外文蔭武朝官之有無頉每歲六臘修報於兩銓則自兩銓修正官案以入法意何等至重而近來京而部官外而守令慢不致意委諸下吏只以故紙謄報故兩銓之據此修正至有有無頉莫卞之擧昨冬磨勘部官守令姑不請勘而自京兆及各道嚴飭各部各邑一一採探無或遺漏限八月部報京兆邑報巡營京兆巡營都成册子秩秩區別文蔭報吏曹武班報兵曹而今番枚報之後若或有頉則不待臘月卽報府營以爲文移之地而又於六臘依定式自京兆巡營照例擧行如是而更或有無頉相混之弊則部官守令自兩銓直以罷拿草記京兆堂上及各道道臣一體嚴勘之意請出擧條知委從之
정조 17년 · 강
命新除授守令邊將明日謝恩後待令
정조 17년 · 강
大司成李書九上疏辭職賜例批
정조 17년 · 강
命湖南御史明日來待政官待開門牌招
정조 17년 · 목
敎曰湖南繡衣旣命退去使之明日來待政官待開門牌招開政
정조 17년 · 목
具翼善冠袞龍袍乘輿出明政門弘化門入逌瞻門至齋室門外降輿入齋室仍詣板位行禮陞詣宮內奉審訖還入齊室少頃出齋室門外乘輿出逌瞻門入弘化門由協陽門還內
정조 17년 · 강
遞吏曹參議尹行任以鄭大容代之仍命敍用
정조 17년 · 목
行任違召敎曰以何才能左赴政席右決廟謨乎大政隨參足矣許遞仍令該曹口傳付軍職又敎曰吏曹參議前望單子入之待下批牌招同參政事○承旨洪仁浩啓言新除授吏曹參議鄭大容方在罷散中何以爲之敎以敍用
정조 17년 · 강
湖南暗行御史鄭東榦復命
정조 17년 · 강
召見稟事備堂吏兵曹堂上湖南御史及北伯守令邊將于熙政堂
정조 17년 · 목
北伯金華鎭辭陞也○予謂華鎭曰卿欲將毋下去乎華鎭曰國恩罔極必欲將往予曰北關素稱好水土未知果何如耶華鎭曰咸興水土爲八路中第一矣
정조 17년 · 강
命湖南御史別單諸條依備堂回啓施行仍命羅州私奴判乭妻給復
정조 17년 · 목
有司堂上沈頤之啓言卽見湖南御史鄭東榦別單則其一麥農終未免歉目下窘急倍切於春窮令廟堂別講救急之策事也纔經大飢麥又未登則民勢窘急誠如繡啓而道內事情有難遙度令道臣商量民情邑勢接濟之策出意見狀聞後稟處其一營耗作錢每劃於穀貴邑故沿邑之穀年年減縮山邑之穀歲歲增加而其中立本一事爲其根柢自今爲始營耗作錢山沿參半守令則毋得襲謬立本而如有犯者道臣譴罷守令論以贓汚之律事也沿邑作錢還穀立本果是南土積痼之弊朝家飭令本自申嚴而今其爲弊猶復如前則其所禁防宜有別般嚴飭議于大臣稟處其一各邑有補民補役雇馬等三庫以應公役而用度漸廣出處無路加徵之弊少不下五六百石租從今爲始依關西例年終用下報營事也此三庫乃是邑中需用元非上關朝廷者而雖曰公用旣云斂民則事極驚駭嚴飭道臣使之逐邑蘇弊後形止枚報本司以考其實效其一田稅十斗大同十二斗自是不易之典而兩稅所捧逐年增加多至二十五六斗三四斗申明奮典俾無加斂之弊事也兩稅上納十斗十二斗之外例有雜費條應捧之數則自有一定之規宜無加減而今此逐年增加之說事甚驚怪其委折令道臣逐邑査究上納雜費之外或有升合加斂之弊一一釐正後據實狀聞其一稅船之全船致敗者不爲狀聞以地方邑還穀舂精備納縮米又徵於民此後全船致敗不爲報營之守令隨現論勘事也纔因京畿前道臣徐有防筵達處分至嚴已有行會諸道自當惕念奉行其一封山禁松無不稀疏欲嚴封山之禁宜許私山之養事也若因私山之禁硏有妨公山之養松則繡啓所論不無意見而私山之禁一如封山昭在於松政事目今不可闊狹此兩條幷置之其一良役之冤黃白爲最校院投托各廳契房之類抄出塡補事也校院各廳投托之弊果如繡啓所論而至於沙汰移充非朝家所可指揮者元額外査實汰定惟在道臣守令嚴飭道臣釐正軍簿俾無黃白簽伍之弊其一南原紙弊添價之後別無可稱之冤而僧徒無以資生六寺中四寺俱空兩寺只有若干僧事也年前自朝家添給紙價之後雖以繡啓觀之別無生弊之端而本邑紙政在於紙所不在於各寺則六寺之空虛似由於僧役苦重之致分付道臣一一釐正以爲六寺支存之地其一各驛凋殘誠有絕站之慮位畓之預賣禾利復戶之歸於錢債申嚴奮禁事也驛路之凋殘皆由於位畓復戶之預賣朝家之前後申飭不啻嚴明而爲弊已久尙無其效者誠極可駭嚴飭道臣細究爲弊或嚴防其賣復或還退其位畓一從法典申明禁飭俾有實效其一羅州私奴判乭渰死之後其妻崔女過終祥而隨以溺死事也此則事係烈行請令該曹稟處從之禮曹判書李文源曰羅州私奴判乭渰死後終祥之日其妻崔女從而投水溺死以微賤之人從容取義如是卓異其在激勸之政合施給復之典矣從之
정조 17년 · 강
命順天府使洪述祖陞敍龍潭縣令李勉輝興陽縣監李性重待準朔陞敍長興府使元永胄下等蕩滌勿拘檢擬全州前判官趙翼鉉等六邑守令先罷後拿綾州牧使尹耆東等兩邑守令罷職
정조 17년 · 목
吏曹參判李在學啓言卽見湖南御史鄭東幹書啓則以爲順天府使洪述祖之賑政治績當爲一道之第一合施陞敍之典興陽縣監李性重龍潭縣令李勉輝繡衣褒語雖驗其實績回啓體段只論其首褒幷姑勿論長興府使元永胄前已居下亦爲勿論全州前判官趙翼鉉任實前縣監李潤瑞鎭安前縣監朴華源樂安郡守洪采疇南平縣監宋欽書康津縣監成彥檝等六邑守令之許多犯科繡啓論列俱有證據究厥罪狀不可但以不治論幷先罷後拿綾州牧使尹耆東礪山府使金命益等兩邑守令則繡啓措語旣云難以責效又云有難曲恕其不治可知幷罷職其餘栍邑沿邑守令邊將察訪旣無優異之褒且無顯著之疵請幷姑置之從之敎曰順天府使洪述祖待準瓜牧使陞敍今聞御史之言龍潭之李勉輝興陽之李性重治不要譽皆有實蹟云近來此等剛明之治必須別般勸弊然後庶爲矯俗之一端待其準朔待當窠陞敍長興之元永胄貶題獲此看書之目者旣非卻穀亦近僧梳文倅之浮文猶可禁況武倅乎且況看書弁於讀書則其爲無實尤如何點下之擧意在另施懲創矣聞繡衣言治績瞭然五年如一以今貪財蔑恥之俗宜有示嘉之擧下等特爲蕩減勿拘檢擬
정조 17년 · 강
重推全羅監司權▣罷前中軍李永老仍命越松萬戶金應極改差
정조 17년 · 목
兵曹判書徐有防啓言卽見湖南御史鄭東幹書啓則兵使李壽鵬全州營將朴宗和梨津萬戶金晉福繡啓論列旣無優異之蹟且無顯著之疵竝置之監營中軍李永老不可以已遞置而不論亟施罷職之典中軍旣係首幕而私錢料販若是狼藉則道臣之初不察飭任其所爲者事禮未安從重推考加里浦僉使李瑞龜旣已遞職請勿論從之有防曰都政中新除越松萬戶金應極自昨至今廣加搜問而不知在處何以爲之敎以改差
정조 17년 · 강
飭定陵和陵後龍傍麓之沙土補葺處依前擧行
정조 17년 · 목
禮曹判書李文源啓言臣待罪咸營時定陵和陵火巢內周遍奉審則後龍來脈不遠之地傍麓數三處地勢高峻沙土頹下臣與其時判官李泰懋眼同看檢以樹木枝榦層插編結以爲停畜沙土更不成汰之計矣當年經潦果有其效營本府屢遞之後其所補葺之道難保其依前擧行新伯辭陞適在今日自今爲始限五六年每年補葺後狀聞之意請分付新伯俾有實效從之
정조 17년 · 강
命今秋年分依近例令道臣擧行
정조 17년 · 목
戶曹判書沈頤之啓言年分事目非久當爲磨鍊而敬差官不爲差送令道臣擧行已成近例今秋亦依此爲之乎敎以依近例爲之
정조 17년 · 강
飭諸道列邑刑具之違越定式者摘發論罪
정조 17년 · 목
刑曹判書尹師國啓言欽恤典則乃是不易之關和近年以來法久解弛不無不準式之慮雖以今番永同淸州兩邑事言之松木訊杖無刻重棍已是法外而況長短厚薄初不較正以致繡衣之驟看執頉是䇺仰體聖德之本意也哉觀於湖西足可反隅請嚴飭諸道列邑刑具之違越定式者使之摘發論罪從之
정조 17년 · 목
壯勇大將金持默啓言本營善騎隊所援官馬見失而軍馬事體自別故定限推納之意分付左右捕廳矣尙今未捕事甚可駭當該捕校決棍懲勵使之刻期譏捕不飭之左右捕將請推考警責從之
정조 17년 · 강
飭太僕擇送都監分馬
정조 17년 · 목
訓鍊大將趙心泰啓言本營馬政之轉至凋弊槪由於官馬窠漸廣之致今方圖所以另加操飭正其端本之方而又以分馬時言之司僕寺之以玄黃駑駘苟充以送者大違法意今番則各別擇送之意請出擧條申飭從之
정조 17년 · 강
命禁衛營米保中限數千石換作太保準折收捧以爲充放馬太之需
정조 17년 · 목
禁衛大將李漢豐啓言臣營馬太自來不足以均廳給代米中七百石換太一千四百石連爲取用矣昨年自惠廳筵稟革罷今方貿取放下非但事面之苟艱其間爲弊之端不一而足臣營所納各道太產邑所在米保中限數千石換作太保每名米六斗代以太十二斗準折收捧則自可除貿取之弊亦似有自願之民請下詢廟堂處之從之
정조 17년 · 목
承旨洪明浩啓言入侍筵體何等敬謹而今日稟事諸堂陞殿之際班次不能整齊事體未安請入侍備堂竝推考從之
정조 17년 · 강
罷御史鄭東幹職
정조 17년 · 목
承旨洪仁浩啓言奉命事體至爲嚴重栍邑之外無得擅行自是法例而卽見全羅道暗行御史鄭東幹書啓則栍邑外遍行廉察已違法例至於書啓之外面着銜別單之不爲摺貼無非失格事體未安請當該御史從重推考敎曰雖因生疏大違法例亦不可一罷一否原隰之勞有難曲恕罷職
정조 17년 · 강
遞持平林景鎭以朴宗正代之旋遞宗正以李秉喆代之又遞秉喆以柳師模代之遞正言李心傳以姜克成代之旋遞克成以吳泰賢代之以尹得孚爲校理竝前望也
정조 17년 · 목
景鎭宗正未肅拜秉喆克成在外心傳未署經也
정조 17년 · 강
命懿陵參奉丘泰垕閑司相換泰川縣監尹應烈改差以蔭官差代
정조 17년 · 목
六月二十九日忌辰祭享兩官當爲備員而泰垕時在全羅道未及上來禮曹請改差有是命○泰川縣監尹應烈時在溫陽地吏曹以有難遲待其上來啓敎以改差以蔭官今日政差代待虛司果區處復職調用
정조 17년 · 강
有政吏曹參判李在學參議鄭大容進
정조 17년 · 목
以宋翼孝爲執義金熙采爲獻納朴左源爲綾州牧使李漸運爲礪山府使閔斗爀爲南平縣監徐有悌爲泰川縣監元晦鎭爲康津縣監權以經爲長連縣監
정조 17년 · 강
康津縣監元晦鎭龍潭縣令李勉輝相換
정조 17년 · 목
因康津縣監望筒敎曰此邑若不別般擇差豈勝於前官乎首擬者人頗純謹雖已點下純謹非蘇弊此邑之題目其在爲民擇官之道何拘常格兩湖蔭倅剛明人中相換差送
정조 17년 · 강
命文臣丙申以前落仕者自今政收用年過七八十者僉樞加設擬入
정조 17년 · 목
敎曰作日則蔭武積滯者收用今日則時仕虛司果收用而其在一視之道文臣之丙申以前落仕者豈可以前僉正李景祚五衛將一窠而止乎自今政次次收用其中年過七八十者依武參上例僉知加設擬入如可强力上來使之上來謝恩事分付各該道
정조 17년 · 강
中批姜鳳瑞邊景祐掌令仍命牌招新通也
정조 17년 · 목
敎曰雨露不擇地用舍豈可只觀門閥況遠人收攬之敎意在一視而昨政未見對揚之效我國之最遠卽耽羅也近見眈羅文臣中仕官兩人人皆勝於京士大夫或特除於詞訟或見知於郵官益知近來用道之太窄今日之政無異大政則又何可沁泄乎掌令呈告人許遞忠淸都事姜鳳瑞陽德縣監邊景祐除授牌招使之行公
정조 17년 · 강
命別檢尹益烈察訪申龜朝臺望擬入仍命其代權作蔭令或參上窠
정조 17년 · 목
敎曰元陵別檢尹益烈年多申漵區處時欲爲之省峴察訪申龜朝年近五十矣乃叔近不見於朝班竝於今日政臺望擬入其代權作蔭令或參上窠事分付銓曹
정조 17년 · 강
命蔭出六六朔以司果計除武總都訓主武兼守部各廳加設二窠待窠陞實宣傳官兼備卽人姑爲改差文兼二窠權作武窠
정조 17년 · 목
敎曰爲此恢蕩之擧行此闊狹之政緣是而積仕者付虛司果夥然反有齎薪之歎其可乎文司果今政皆當區處云蔭武則一從積仕次第次次收用若或窠闕不出拖至屢朔者蔭則出六六朔仍於司果計除武則總都訓主武兼守部各廳權加二窠付祿待區處畢卽爲陞實然後始用復職事分付銓曹俾朝廷擧措得以兩便○敎曰宣傳官閔喆李成德旣有備卽兼銜姑爲改差若此則虛司果今日政皆當收用此類與總卽相避改差者加設窠陞實後次次收用事分付○敎曰文兼宣傳官鄭尙愚與未肅拜人改差權作武窠待陞實還作
정조 17년 · 강
命監察李煥益參上宣傳官單付
정조 17년 · 목
敎曰近來宣傳官乏人人且瞭然監察李煥益仍任單付參上待窠陞實
정조 17년 · 강
重推兵曹判書徐有防
정조 17년 · 목
敎曰俄以丙申以前落仕武臣參上參下者年過七八十人五將忠將使之擬入矣觀此政目可謂問東答西旣入之望雖不勿施擧行則難免疏忽當該兵判推考待窠出次次收用○敎曰五衛將私賑外作窠次次單付陞實事分付
정조 17년 · 목
以金履鎬爲長城府使鄭昌期爲宗廟令韓文洪爲永陵令李學永爲醴泉郡守黃檃爲寧海府使邊景祐爲陽德縣監李東實爲狼川縣監金喆淳爲開寧縣監柳相文爲社稷令康宙落仕十二年柳相熙爲僉知落仕二十一年南宮贇落仕二十一年鄭昌仁落仕三十年崔尙孝落仕四十餘年竝爲五衛將鄭肯萊落仕二十八年姜重濟落仕三十四年朴泰鳳落仕二十三年竝爲忠壯將張齊白落仕三十五年朴東新落仕四十年安復和落仕三十二年竝爲忠翊將○因武兼韓泳望筒敎曰此等科前司果從後收用亦可今日加設窠中一窠陞實事分付○因都總都事朴明勳望筒敎曰此代以加設武兼擬之加設訓主送于東銓處置○因軍器主簿望筒敎曰金兌璹陞實政事勿以加設書出
정조 17년 · 강
遞承旨李庚運以洪樂恒代之新資也旋遞樂恒以韓光近代之又遞光近以蔡弘履代之
정조 17년 · 목
敎曰新除之下不爲入直懶惰甚矣右副承旨遞差前望單子入之○樂恒光近在外也○政院啓言新除承旨蔡弘履曾經都承旨例不得降付何以爲之敎以一遞一否之間詳考前例爲之
정조 17년 · 목
以金文淳爲判敦寧申思益爲加平郡守曺允精爲靑松府使李文道爲陽德縣監鄭時養爲元陵令
정조 17년 · 강
遞未肅拜呈告在外諸臺
정조 17년 · 목
以金履禧爲大司憲李喆模爲大司諫許晊爲執義宋民載爲司諫李景溟鄭▣爲持平權中憲爲獻納申龜朝尹益烈爲正言龜朝益烈竝新通也尹行醇爲楊根郡守南履範爲麻田郡守朴壽亨爲溫陵令鄭德濟爲肇慶廟令朴休源爲社稷令李宗明爲昌陵令李景洙爲明陵令李尙榮爲肇慶廟令徐鼎修爲戶曹參判朴泰周落知十四年陳漢輔落仕十八年竝爲僉知
정조 17년 · 강
遞都承旨洪明浩以蔡弘履代之以李洪載爲承旨前望也
정조 17년 · 강
汰吏曹佐郞洪秉臣
정조 17년 · 목
政院啓言今日吏曹省記中中部都事以昨已出六之李義述誤愼以至入啓之境臣等矇然捧納不勝悚惶當該郎廳所當重勘何以爲之敎以汰去